Sy het gister aan Son vertel die aand toe Williams vasgetrek is, het ’n kolonel haar gebel en gesê Williams wil nie praat nie.
“Hy het nog met ’n klomp stories gekom en gesê hy wil eers sy kind sien wat saam met sy girlfriend by die polisiestasie was.
“Ek het vir Johan gevra of hy my kind verkrag het, waarop hy ‘nee’ geantwoord het. Ek het hom daarna gevra wat hy dan met my kind gedoen het.
“Ek wou weet wanneer hy haar doodgemaak het en hy het gesê al die Sondag, ’n dag nadat sy daar aangekom het.”
Volgens Peters het sy dit toe aan die kolonel gesê en hy was baie verbaas, waarop hy haar sommer gevra het of hy wel so gesê het.
Peters sê sy glo Williams wou haar stiefdogter ook in ’n strik lei deur aan haar ook ’n werk aan te bied.
Sy vertel: “Lyk my hy het vir Nikkie ook lus gehad, want toe chat hy namens Chantell van haar foon af en sê daar is werk vir haar ook.
Peters verduidelik hoewel daar gerugte is dat Williams haar kind vyf keer geseks het, weet sy hy sou dit nooit regkry om haar te verkrag nie.